د افغانی سرې میاشتې ګرځنده روغتیایی ټیمونو تورخم کې نن ورځ ۱۲۲ راستنېدونکی کډوال تداوی کړی دی. نن یکشنبه چې د روان سپوږمیز کال د جماد الاولی پنځمه نېټه ده، د افغانی سرې میاشې ګرځنده روغتیایی ټیمونو تورخم کې د راستنېدونکو کډوالو په پنډ غالی کې ۱۲۲ بېوزله وګړو ته روغتیایی خدمات وړاندې کړی دی. د یادونې وړ ده، چې د افغانی سرې میاشتې ګرځنده روغتیایی ټیمونو په تېرو ۱۹ ورځو کې تورخم کې د راستنېدونکو کډوالو په پنډغالی کې ۱۰۲۰۷ تنه بېوزله کډوال ناروغان تداوی کړی، چې له ډلې یې ۳۴۳۷ له پنځو کلنو کم عمره ماشومان شامل دی. په دې ناروغانو کې د ستونی، زکام، سردرد، سینې، نس ناستی، ملاریا، روانی روغتیا، پوستکی، زېږون روغتیا، خوارځواکی او واکسین شامل دی.